
AVIZ

 asupra proiectului de Lege privind aprobarea Ordonanţei Guvernului nr.3/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile


În conformitate cu prevederile art. 95  din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere și avizare cu  proiectul de Lege privind aprobarea Ordonanţei Guvernului nr.3/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, transmis cu adresa nr. PL-x 205/2023 din 27 martie 2023, înregistrată sub nr. 4c-1/187 din 27 martie 2023. 
Senatul, în calitate de primă Cameră sesizată, a adoptat inițiativa legislativă, în ședința din 20 martie 2023.
Conform prevederilor art. 75 din Constituţia României, republicată, și ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 

Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege privind aprobarea Ordonanţei Guvernului nr.3/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile în ședința din  19 martie 2023.

Prezentul proiect de lege are ca obiect de reglementare modificarea  completarea Ordonanței de urgență a Guvernului nr. 166/2022 privind unele măsuri pentru acordarea unui sprijin categoriilor de persoane vulnerabile pentru compensarea prețului la energie, suportat parțial din fonduri externe nerambursabile. În acest sens, proiectul  de lege urmăreşte precizarea tuturor acţiunilor aflate în responsabilitatea Companiei Naţionale „Poşta Română” - S.A, respectiv: servicii de emitere, tipărire, formare şi condiţionare a plicurilor conţinând cârduri de energie, certificate de validare a datoriilor şi înştiinţări privind neîndeplinirea venitului de eligibilitate şi distribuire prin trimitere de corespondenţă cu confirmare de primire, tipărirea, distribuirea si colectarea declaraţiilor pe propria răspundere precum şi efectuarea de plăţi prin serviciul de mandat poştal de către beneficiarii de sprijin, instituirea definiţiilor pentru beneficiarul de sprijin, dovada serviciului de mandat poştal, convenţia pentru prestarea serviciului de mandat poştal, loc de consum, venit de eligibilitate, declaraţie pe propria răspundere, trimitere de corespondenţă cu confirmare de primire distribuită, eliminarea trimiterilor la domiciliul declarat din cuprinsul actului normativ şi completarea cu sintagma „sau reşedinţa”, instituirea unor precizări privind modul de calcul al veniturilor medii lunare şi a veniturilor coabitanţilor.
Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ și cu observații şi propuneri, transmis cu adresa nr. 34 din 11 ianuarie 2023 și avizul favorabil al Consiliului Economic și Social transmis cu adresa nr. 175 din 10 ianuarie 2023. 

În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei Guvernului nr.3/2023 pentru modificarea şi completarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, în forma adoptată de Senat.
În raport cu obiectul şi conținutul său, inițiativa legislativă face parte din categoria legilor ordinare.


               PREŞEDINTE                                                                         SECRETAR

       Costel Neculai DUNAVA                                                          Bogdan Alin STOICA



                                                                                                                               Șef serviciu
Lidia-Graziella SEGĂRCEANU


                                                                                                                                Consilier parlamentar
Anda Elena CONSTANTINESCU

